
LIETUVOS RESPUBLIKOS SEIMAS


VAKARINIO POSĖDŽIO PROTOKOLAS
[bookmark: _GoBack]
2017-06-06  Nr. SPP-72
Vilnius

Posėdžio pirmininkė – Seimo Pirmininko pavaduotoja I. Degutienė.

Užsiregistravo 66 Seimo nariai (15.03 val.)


15.03 val.
Lietuvos banko 2016 metų ataskaita.

Pranešėjas –  Lietuvos banko valdybos pirmininkas V. Vasiliauskas.

Klausė Seimo nariai: M. Majauskas, A. Anušauskas, T. Langaitis, I. Šimonytė, K. Glaveckas, V. Kamblevičius, G. Skaistė, S. Jakeliūnas, V. Poderys.

15.53 val.
SVARSTYTA. Planuojamos ūkinės veiklos poveikio aplinkai vertinimo įstatymo Nr. I-1495 pakeitimo įstatymo projektas Nr. XIIP-4804(2)ES (teikėjai – LRV / aplinkos ministras) (svarstymo tęsinys).

Projekto Nr. XIIP-4804(2)ES pataisų svarstymas
Pranešėja – pagrindinio komiteto atstovė V. Vingrienė 

Dėl 3 straipsnio K. Bacvinkos, L. Balsio ir kt. pataisos, kuriai nepritarė pagrindinis komitetas, kalbėjo Seimo narys L. Balsys.
Balsuota dėl pritarimo pagrindinio komiteto pasiūlymui nepritarti 3 straipsnio K. Bacvinkos, L. Balsio ir kt. pataisai: už – 85, prieš – 3, susilaikė 12. Pritarta. (Užsiregistravo 100 Seimo narių (15.56 val.)

Posėdžio pirmininkė pranešė, kad dėl 3 straipsnio V. Vingrienės, S. Gentvilo ir K. Mažeikos pataisos, kuriai nepritarė pagrindinis komitetas, balsuoti nebereikia.
Dėl šios pataisos kalbėjo Seimo narė V. Vingrienė (atsiėmė pataisą).

Dėl posėdžio vedimo tvarkos kalbėjo Seimo narys P. Urbšys.

Dėl 5 straipsnio K. Bacvinkos, L. Balsio ir kt. pataisos, kuriai nepritarė pagrindinis komitetas, kalbėjo Seimo narys L. Balsys.
Pagrindinio komiteto nuomonei dėl 5 straipsnio K. Bacvinkos, L. Balsio ir kt. pataisos, kuriai nepritarė pagrindinis komitetas, pritarta bendru sutarimu.

Dėl 6 straipsnio L. Balsio pataisos, kuriai nepritarė pagrindinis komitetas, kalbėjo Seimo narys L. Balsys. 
Balsuota dėl 6 straipsnio L. Balsio pataisos: už – 18, prieš – 52, susilaikė 31. Nepriimta. (Užsiregistravo 101 Seimo narys (16.03 val.)

Dėl 6 straipsnio V. Vingrienės, S. Gentvilo ir K. Mažeikos pataisos, kuriai iš dalies pritarė pagrindinis komitetas, kalbėjo Seimo narė V. Vingrienė (sutiko su pagrindinio komiteto nuomone).
Pagrindinio komiteto nuomonei dėl 6 straipsnio V. Vingrienės, S. Gentvilo ir K. Mažeikos pataisos, kuriai iš dalies pritarė pagrindinis komitetas, pritarta bendru sutarimu.

Dėl 6 straipsnio K. Bacvinkos, L. Balsio ir kt. pataisos, kuriai nepritarė pagrindinis komitetas, kalbėjo Seimo narys L. Balsys. 
Pagrindinio komiteto nuomonei dėl 6 straipsnio K. Bacvinkos, L. Balsio ir kt. pataisos, kuriai nepritarė pagrindinis komitetas, pritarta bendru sutarimu.

Posėdžio pirmininkė pranešė, kad 7 straipsnio V. Vingrienės, S. Gentvilo ir K. Mažeikos pataisos, kuriai iš dalies pritarė pagrindinis komitetas, nebereikia svarstyti.

Dėl 7 straipsnio K. Bacvinkos, L. Balsio ir kt. pataisos, kuriai nepritarė pagrindinis komitetas, kalbėjo Seimo narys L. Balsys. 
Pagrindinio komiteto nuomonei dėl 7 straipsnio K. Bacvinkos, L. Balsio ir kt. pataisos, kuriai nepritarė pagrindinis komitetas, pritarta bendru sutarimu.

Dėl 8 straipsnio K. Bacvinkos,  L. Balsio ir kt. pataisos, kuriai nepritarė pagrindinis komitetas, kalbėjo Seimo narys L. Balsys. 
Dėl balsavimo motyvų dėl šios pataisos kalbėjo Seimo nariai: R. J. Dagys, J. Razma.
Balsuota dėl 8 straipsnio K. Bacvinkos, L. Balsio ir kt. pataisos: už – 32, prieš – 34, susilaikė 35. Nepriimta. (Užsiregistravo 106 Seimo nariai (16.18 val.)

Dėl 8 straipsnio Valstybės valdymo ir savivaldybių komiteto pataisos, kuriai nepritarė pagrindinis komitetas, kalbėjo Seimo narys P. Urbšys.  

Dėl posėdžio vedimo tvarkos kalbėjo Seimo narys P. Urbšys.

Balsuota dėl 8 straipsnio Valstybės valdymo ir savivaldybių komiteto pataisos: už – 60, prieš – 24, susilaikė 21. Priimta. (Užsiregistravo 106 Seimo nariai (16.23 val.)

Posėdžio pirmininkė sustabdė šio projekto svarstymą ir kreipėsi į Etikos ir procedūrų komisiją, kad komisija išsiaiškintų, kuris balsavimas dėl šio projekto 8 straipsnio pataisų buvo teisingas.

Dėl posėdžio vedimo tvarkos kalbėjo Seimo nariai: R. Morkūnaitė-Mikulėnienė, L. Balsys, T. Tomilinas, R. Šarknickas. 

NUTARTA. Daryti pertrauką iki kito posėdžio (posėdžio pirmininkės sprendimu).

Posėdžio pirmininkė pranešė, kad lydimasis Aplinkos apsaugos įstatymo Nr. I-2223 1, 6, 7, 8, 15 straipsnių ir priedo pakeitimo ir 16, 17, 18 straipsnių pripažinimo netekusiais galios įstatymo projektas Nr. XIIP-4805(2)ES šiame posėdyje taip pat nebus svarstomas.



16.26 val.
SVARSTYTA. Koncesijų įstatymo Nr. I-1510 pakeitimo įstatymo projektas Nr. XIIIP-203(2)ES (teikėjai – LRV / ūkio ministras M. Sinkevičius) (svarstymas) (taikoma skubos tvarka).

Pagrindinio – Ekonomikos komiteto išvadą pateikė šio komiteto atstovas A. Skardžius.
Papildomų komitetų išvadas pateikė: R. Budbergytė (Audito komiteto vardu), G. Kindurys (Valstybės valdymo ir savivaldybių komiteto vardu).

Projekto Nr. XIIIP-203(2)ES pataisų svarstymas
Pranešėjas – pagrindinio komiteto atstovas A. Skardžius

Pagrindinio komiteto nuomonei dėl 16 straipsnio K. Pūko pataisos, kuriai nepritarė pagrindinis komitetas, pritarta bendru sutarimu.

Posėdžio pirmininkė pranešė, kad 43 straipsnio K. Pūko pataisų, kurioms nepritarė pagrindinis komitetas, nebereikia svarstyti.

Pagrindinio komiteto nuomonei dėl  46 straipsnio K. Pūko pataisos, kuriai nepritarė pagrindinis komitetas, pritarta bendru sutarimu.

Dėl balsavimo motyvų kalbėjo Seimo narys V. Sinkevičius. 

NUTARTA. Pritarti šiam projektui po svarstymo Seimo posėdyje. Balsavimo rezultatai: už – 94, prieš – 0, susilaikė 2. (Užsiregistravo 98 Seimo nariai (16.34 val.)

16.35 val.
SVARSTYTA:
1. Civilinio proceso kodekso 1, 80 straipsnių ir XXI1 skyriaus pakeitimo įstatymo projektas Nr. XIIIP-204(2) (teikėjai – LRV / ūkio ministras M. Sinkevičius) (taikoma skubos tvarka).
2. Administracinių nusižengimų kodekso 184 straipsnio pakeitimo įstatymo projektas Nr. XIIIP-205(2) (teikėjai – LRV / ūkio ministras M. Sinkevičius) (taikoma skubos tvarka).
3. Vietos savivaldos įstatymo Nr. I-533 16 ir 27 straipsnių pakeitimo įstatymo projektas Nr. XIIIP-610(2) (teikėjai – I. Šimonytė / Audito komitetas, 29 Seimo nariai).
4. Investicijų įstatymo Nr. VIII-1312 152 straipsnio pakeitimo įstatymo projektas Nr. XIIIP-611(2) (teikėjai – I. Šimonytė / Audito komitetas, 29 Seimo nariai)
(svarstymas).

Komitetų išvadas pateikė: S. Šedbaras (Teisės ir teisėtvarkos komiteto vardu), A. Skardžius (Ekonomikos komiteto vardu), R. Budbergytė (Audito komiteto vardu), G. Kindurys (Valstybės valdymo ir savivaldybių komiteto vardu). 

NUTARTA. Pritarti šiems projektams po svarstymo Seimo posėdyje. Pritarta bendru sutarimu.

16.40 val.
SVARSTYTA:
1. Akcinių bendrovių įstatymo Nr. VIII-1835 161, 18, 19, 20, 21, 25, 31, 32, 33, 34, 37 straipsnių pakeitimo ir Įstatymo papildymo 371 straipsniu įstatymo projektas Nr. XIIIP-724.
2. Įmonių finansinės atskaitomybės įstatymo Nr. IX-575 4, 23, 231 ir 24 straipsnių pakeitimo įstatymo projektas Nr. XIIIP-725.
3. Finansinių ataskaitų audito įstatymo Nr. VIII-1227 69 straipsnio pakeitimo įstatymo projektas Nr. XIIIP-726.
4. Civilinio kodekso 2.87 straipsnio pakeitimo įstatymo projektas Nr. XIIIP-727
(pateikimas).
Pranešėjas – Seimo narys V. Sinkevičius.

Klausė Seimo nariai: V. Rinkevičius, V. Poderys, A. Armonaitė, S. Gentvilas, N. Puteikis, V. Kamblevičius. 

NUTARTA:
1. Pritarti šiems projektams po pateikimo ir pradėti jų svarstymo procedūrą. Balsavimo rezultatai: už – 82, prieš – 0, susilaikė 3. (Užsiregistravo 87 Seimo nariai (16.55 val.)
2. Paskirti Ekonomikos komitetą pagrindiniu komitetu projektui Nr. XIIIP-724 svarstyti. Pritarta bendru sutarimu.
3. Paskirti Audito komitetą pagrindiniu komitetu projektams Nr. XIIIP-725 ir Nr. XIIIP-726 svarstyti. Pritarta bendru sutarimu.
4. Paskirti Teisės ir teisėtvarkos komitetą pagrindiniu komitetu projektui Nr. XIIIP-727 svarstyti. Pritarta bendru sutarimu.
5. Paskirti Ekonomikos komitetą papildomu komitetu projektams Nr. XIIIP-725, Nr. XIIIP-726 ir Nr. XIIIP-727 svarstyti. Pritarta bendru sutarimu.
6. Paskirti šių projektų svarstymą Seimo posėdyje III (rudens) sesijoje. Pritarta bendru sutarimu.

16.56 val.
SVARSTYTA:
1. Sveikatos draudimo įstatymo Nr. I-1343 21 straipsnio pakeitimo įstatymo projektas Nr. XIIIP-757.
2. Valstybinio socialinio draudimo įstatymo Nr. I-1336 25 straipsnio pakeitimo įstatymo projektas Nr. XIIIP-758
(teikėjai – A. Širinskienė / 10 Seimo narių / 29 Seimo nariai) (pateikimas).
Pranešėja – Seimo narė A. Širinskienė.

Klausė Seimo nariai: G. Skaistė, A. Vinkus, R. Martinėlis, D. Kaminskas, A. Dumbrava, R. J. Dagys, S. Jovaiša. 

Dėl balsavimo motyvų kalbėjo Seimo nariai: R. Martinėlis, R. J. Dagys.

NUTARTA. Pritarti šiems projektams po pateikimo ir pradėti jų svarstymo procedūrą. Balsavimo rezultatai: už – 63, prieš – 3, susilaikė 22. (Užsiregistravo 89 Seimo nariai (17.12 val.)

Dėl komitetų ir dėl posėdžio vedimo tvarkos kalbėjo Seimo nariai: R. J. Dagys (pasiūlė prašyti Vyriausybės išvadų dėl šių projektų), A. Širinskienė, R. J. Dagys.

Alternatyvus balsavimas dėl pagrindinio komiteto: už Socialinių reikalų ir darbo komitetą balsavo 32, už Sveikatos reikalų komitetą – 52. Pritarta antram pasiūlymui. (Užsiregistravo 84 Seimo nariai (17.17 val.)

Posėdžio pirmininkė pasiūlė kitą pagrindinį – Biudžeto ir finansų komitetą.

Alternatyvus balsavimas dėl pagrindinio komiteto: už Sveikatos reikalų komitetą balsavo 51, už Biudžeto ir finansų komitetą – 35. Pritarta pirmam pasiūlymui. (Užsiregistravo 87 Seimo nariai (17.18 val.)


NUTARTA:
1. Paskirti Sveikatos reikalų komitetą pagrindiniu komitetu šiems projektams svarstyti. 
2. Paskirti Biudžeto ir finansų ir Socialinių reikalų ir darbo komitetus papildomais komitetais šiems projektams svarstyti. Pritarta bendru sutarimu.
3. Paskirti šių projektų preliminarią svarstymo Seimo posėdyje datą – 2017-06-29. Pritarta bendru sutarimu.
4. Prašyti Vyriausybės išvadų dėl šių projektų. Pritarta bendru sutarimu.

17.19 val.
SVARSTYTA. Atliekų tvarkymo įstatymo Nr. VIII-787 3423 straipsnio pakeitimo įstatymo projektas Nr. XIIIP-382(2) (teikėjai – V. Vingrienė / 6 Seimo nariai / 47 Seimo nariai) (pateikimas).
Pranešėja – Seimo narė V. Vingrienė.

Klausė Seimo nariai: J. Razma, S. Gentvilas, L. Balsys, A. Salamakinas, A. Skardžius, V. Kamblevičius.

Dėl balsavimo motyvų kalbėjo Seimo nariai: P. Saudargas, S. Gentvilas.

Balsuota, ar pritarti šiam projektui po pateikimo: už – 36, prieš – 7, susilaikė 32. Nepritarta. (Užsiregistravo 75 Seimo nariai (17.37 val.)

Alternatyvus balsavimas: už pasiūlymą grąžinti šį projektą iniciatoriams tobulinti balsavo 51, už pasiūlymą jį atmesti – 18. Pritarta pirmam pasiūlymui. (Užsiregistravo 69 Seimo nariai (17.38 val.)

NUTARTA. Grąžinti projektą Nr. XIIIP-382(2) iniciatoriams tobulinti. 

17.39 val.
SVARSTYTA. Valstybei ir savivaldybėms priklausančių akcijų privatizavimo įstatymo 
Nr. VIII-480 19 ir 20 straipsnių pakeitimo įstatymo projektas Nr. XIIIP-716 (prie Nr. XIIIP-417) (teikėjai – V. Poderys, A. Skardžius) (pateikimas).
Pranešėjas – Seimo narys A. Skardžius.

Klausė Seimo narys J. Liesys.

Dėl balsavimo motyvų kalbėjo Seimo nariai: I. Šimonytė, J. Razma.

NUTARTA:
1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 55, prieš – 0, susilaikė 7. (Užsiregistravo 63 Seimo nariai (17.42 val.)
2. Paskirti Ekonomikos komitetą pagrindiniu komitetu šiam projektui svarstyti. Pritarta bendru sutarimu. 
3. Paskirti Audito komitetą papildomu komitetu šiam projektui svarstyti. Pritarta bendru sutarimu.
4. Paskirti šio projekto preliminarią svarstymo Seimo posėdyje datą – 2017-06-22. Pritarta bendru sutarimu.
	
Replikavo Seimo narys G. Landsbergis.  


17.43 val.
SVARSTYTA. Valstybės ir savivaldybių įstaigų darbuotojų darbo apmokėjimo įstatymo 
Nr. XIII-198 17 straipsnio pakeitimo įstatymo projektas Nr. XIIIP-711 (teikėjai – A. Papirtienė / 5 Seimo nariai / 29 Seimo nariai) (pateikimas).
Pranešėja – Seimo narė A. Papirtienė.

Klausė Seimo nariai: E. Pupinis, G. Vasiliauskas, J. Narkevičius, V. Kamblevičius.

Dėl balsavimo motyvų kalbėjo Seimo nariai: A. Gumuliauskas, E. Pupinis.

NUTARTA:
1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 40, prieš – 5, susilaikė 12. (Užsiregistravo 57 Seimo nariai (17.55 val.)
2. Paskirti Socialinių reikalų ir darbo komitetą pagrindiniu komitetu šiam projektui svarstyti. Pritarta bendru sutarimu. 
3. Paskirti Švietimo ir mokslo komitetą papildomu komitetu šiam projektui svarstyti. Pritarta bendru sutarimu.
4. Paskirti šio projekto preliminarią svarstymo Seimo posėdyje datą – 2017-06-27. Pritarta bendru sutarimu.

17.56 val.
Informaciniai pranešimai.

Posėdžio pirmininkė pranešė apie Laikinosios Čečėnijos demokratinio solidarumo grupės sudarymą. Grupės pirmininku išrinktas Ž. Pavilionis, pavaduotoju – S. Gentvilas.

17.56 val.
Seimo narių pareiškimai.

Seimo narys N. Puteikis padarė pareiškimą.

Užsiregistravo 52 Seimo nariai (17.57 val.)

Posėdis baigtas
 (17.58 val.)



Seimo Pirmininko pavaduotoja	Irena Degutienė




Protokolą rašė
Dokumentų departamento
Stenogramų skyriaus
vyresnioji specialistė	Rasa Smalinskaitė

